หวิดไป รังสิมา ขับเบนซ์เสยขอบแบริเออร์เจ็บ กลางสะพานข้ามแม่กลอง
เครดิตภาพ: facebook รังสิมา รอดรัศมี ,รังสิมา รอดรัศมี อดีต ส.ส.ปชป.สมุทรสงคราม ประสบอุบัติเหตุทางรถยนต์ หลังขับรถพุ่งชนกำแพงปูนแบริเออร์ ที่บริเวณสะพานข้ามแม่น้ำแม่กลอง ถ.สมุทรสงคราม-ปากท่อ จนท.กู้ภัย นำตัวส่ง รพ.แล้ว แพทย์แจ้งอาการล่าสุด กระดูกสันหลังยุบตัว แต่เจ้าตัวปลอดภัยดี,ผู้สื่อข่าวรายงานว่า เมื่อวันที่ 23 มี.ค.60 น.ส.รังสิมา รอดรัศมี อดีต  ส.ส.สมุทรสงคราม พรรคประชาธิปัตย์ ประสบอุบัติเหตุรถยนต์เก๋ง ยี่ห้อเมอร์เซเดส-เบนซ์ หมายเลขทะเบียน สส 1719 กรุงเทพมหานคร ชนเข้ากับกำแพงปูนแบริเออร์ บริเวณสะพานข้ามแม่น้ำแม่กลอง ถนนสมุทรสงคราม-ปากท่อ ฝั่งวัดพวงมาลัย ต.แม่กลอง อ.เมือง จ.สมุทรสงคราม เบื้องต้นเจ้าหน้าที่หน่วยกู้ภัยสว่างเบญจธรรมฯสมุทรสงคราม เข้าให้ความช่วยเหลือนำตัว น.ส.รังสิมาซึ่งเป็นคนขับส่งโรงพยาบาลสมเด็จพระพุทธเลิศหล้า อ.เมือง จังหวัดสมุทรสงครามแล้ว,ทั้งนี้ผู้สื่อข่าวได้โทรศัพท์ไปสอบถามทางญาติ น.ส.รังสิมา ทราบว่า อาการล่าสุดแพทย์เจ้าของไข้แจ้งว่า ตรวจพบกระดูกสันหลังข้อที่ 2 ยุบตัว ประกอบกับมีอาการปวดแนวกระดูกสันหลังรุนแรง ขณะนี้ให้ยาเพื่อรักษา โดยคนไข้ยังหลับอยู่,ขณะที่น.ส.รังสิมา ได้โพสต์ภาพเหตุการณ์ในเฟซบุ๊กส่วนตัว โดยระบุว่า ขออภัยค่ะ งานที่ดิฉันนัดไว้แล้วไม่ได้ไป พอดีดิฉันประสบอุบัติเหตุทางรถยนต์ ดิฉันต้องขออภัยมา ณ ที่นี้ด้วยค่ะ.
รังสิมา รอดรัศมี อดีต ส.ส.ปชป.สมุทรสงคราม ประสบอุบัติเหตุทางรถยนต์ หลังขับรถพุ่งชนกำแพงปูนแบริเออร์ ที่บริเวณสะพานข้ามแม่น้ำแม่กลอง ถ.สมุทรสงคราม-ปากท่อ จนท.กู้ภัย นำตัวส่ง รพ.แล้ว แพทย์แจ้งอาการล่าสุด กระดูกสันหลังยุบตัว 
รังสิมา รอดรัศมี,อุบัติเหตุ,รังสิมา ขับรถชน,รังสิมา ประสบอุบัติเหตุ,ปชป.